*VZOREC*

*KONZORCIJSKA POGODBA*

*(konzorcijski partner s prijaviteljem sodeluje s finančnimi posledicami)*

**[organizacija],** ki ga/jo zastopa **[ime odgovorne osebe]** (v nadaljnjem besedilu: prijavitelj)

Davčna številka:

Matična številka:

Transakcijski račun:

in

**[organizacija],** ki ga/jo zastopa **[ime odgovorne osebe]** (v nadaljnjem besedilu: konzorcijski partner)

Davčna številka konzorcijskega partnerja

Matična številka konzorcijskega partnerja:

Transakcijski račun konzorcijskega partnerja:

(v nadaljnjem besedilu: pogodbeni stranki)

sklene**ta**

**KONZORCIJSKO POGODBO št. ........., za izvedbo**

**[NAZIV PROJEKTA]**

1. člen

(predmet pogodbe)

Pogodbeni stranki s to pogodbo, ki je priloga in sestavni del dokumentacije Javnega razpisa »Razvoj in krepitev Centrov za preprečevanje in zdravljenje odvisnosti od prepovedanih drog«, ustanavljata konzorcij s/z ……….**[NAZIV PRIJAVITELJA IN konzorcijskega partnerjA]** z namenom sodelovanja na javnem razpisu Ministrstva za zdravje (v nadaljnjem besedilu: ministrstvo) »Razvoj in krepitev Centrov za preprečevanje in zdravljenje odvisnosti od prepovedanih drog«objavljenem v Uradnem listu RS, št. ................., z dne......... (v nadaljnjem besedilu: javni razpis), s projektom **[NAZIV PROJEKTA]** (v nadaljnjem besedilu: projekt).

Konzorcijska pogodba je sklenjena pod odložnim pogojem, da bo projekt izbran na javnem razpisu, v okviru Programa evropske kohezijske politike v obdobju 2021–2027 v Sloveniji, cilja politike 4: Bolj socialna in vključujoča Evropa za izvajanje evropskega stebra socialnih pravic, prednostne naloge 7 »Dolgotrajna oskrba in zdravje ter socialna vključenost« in specifičnega cilja ESO4.11.: Krepitev enakopravnega in pravočasnega dostopa do kakovostnih, trajnostnih in cenovno ugodnih storitev, vključno s storitvami, ki spodbujajo dostop do stanovanj in storitvami oskrbe, usmerjene v posameznika, vključno z zdravstveno oskrbo; posodobitev sistemov socialne zaščite, vključno s spodbujanjem dostopa do socialne zaščite, s posebnim poudarkom na otrocih in prikrajšanih skupinah; izboljšanje dostopnosti, tudi za invalide, učinkovitosti in odpornosti zdravstvenih sistemov in storitev dolgotrajne oskrbe.

S to pogodbo se pogodbeni stranki dogovorita tudi o načinu delitve sredstev, ki jih v primeru uspešne izbire na javnem razpisu dodeli ministrstvo za sofinanciranje projekta (v nadaljnjem besedilu: operacija).

1. člen

(odgovornost konzorcijskega partnerja)

Pogodbeni stranki se dogovorita, da bo ……. **[NAZIV PRIJAVITELJA]** kot upravičenec in prijavitelj ter vodja konzorcija prevzel odgovornost do ministrstva za izvršitev vseh nalog po tej pogodbi in Pogodbi o sofinanciranju ……**[NAZIV PROJEKTA/OPERACIJE]**,ki jo bo na podlagi javnega razpisa iz 1. člena te pogodbe sklenil z ministrstvom.

Pogodbeni stranki se s to pogodbo dogovorita o delitvi del pri izvedbi operacije po naslednjem načrtu:

DOPOLNI KONZORCIJSKI PARTNER PO ALINEJAH

1. člen

(seznanjenost z obveznostmi)

S podpisom te pogodbe pogodbeni stranki potrjujeta, da sta seznanjeni in se strinjata z obveznostmi, ki izhajajo iz vzorca Pogodbe o sofinanciranju ……**[NAZIV PROJEKTA/OPERACIJE]** med ministrstvom in prijaviteljem…. **[NAZIV PRIJAVITELJA]**, javnega razpisa ter razpisne dokumentacije in se bosta po njih ravnali.

Pogodbeni stranki se zavezujeta, da bosta obveznosti po tej pogodbi izpolnjevali v skladu z določili te pogodbe.

Pogodbeni stranki se zavezujeta, da bosta:

* obveznosti, ki jih prevzemata s to pogodbo, izpolnjevali v skladu z določili in sestavnimi deli te pogodbe ter aktivnosti operacije izvedle strokovno in vestno;
* sodelovali pri izvedbi operacije na način in v obsegu, kot bo dogovorjeno in opredeljeno v vlogi na javni razpis;
* pri porabi odobrenih sredstev ravnali skladno z načelom gospodarnosti, ekonomične porabe sredstev in učinkovitosti;
* sredstva, pridobljena po tej pogodbi, porabili namensko in izključno za izvajanje aktivnosti operacije, ki so predmet te pogodbe;
* vzpostavili ločeno računovodsko spremljanje izdatkov na posebnem stroškovnem mestu ali ustrezno računovodsko kodo za vse transakcije v zvezi z operacijo in za vsako operacijo posebej, tako da je v vsakem trenutku zagotovljen pregled nad namensko porabo sredstev (navedeno ne velja za poenostavljene oblike nepovratnih sredstev in vračljive podpore, za katere pa bosta pogodbeni stranki dolžni voditi in spremljati prejeta sredstva za operacijo);
* v skladu s določili Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L 231, 30.06.2021, str. 159-706; v nadaljnjem besedilu: Uredba 2021/1060/EU) hranili in zagotovili dostopnost do vseh dokumentov o izdatkih operacije za obdobje 5 (petih) let od 31. decembra leta, v katerem je organ upravljanja opravil zadnje plačilo upravičencu, če ni drugače določeno z 82. členom Uredbe 2021/1060/EU oziroma predpisom, ki bi jo nadomestil;
* upoštevali zahteve informiranja in obveščanja javnosti pri izvajanju operacije, navedene v Navodilih organa upravljanja na področju zagotavljanja prepoznavnosti, preglednosti in komuniciranja EKP obdobju 2021-2027 (<https://evropskasredstva.si/app/uploads/2023/03/Navodila_za_komuniciranje_EKP_2021-27_Podpisano.pdf>) in Priročnik za komuniciranje strateških operacij (<https://evropskasredstva.si/app/uploads/2023/10/Prirocnik-za-komuniciranje-strateskih-operacij.pdf>) za namen spremljanja in vrednotenja operacije, spremljale in ministrstvu zagotavljale podatke o doseganju ciljev in kazalnikov operacije, ki so podrobneje opredeljeni v JR;
* zagotovili varstvo osebnih podatkov udeležencev v skladu z določili zakona, ki ureja varstvo osebnih podatkov (pogodbeni stranki se strinjata, da lahko ministrstvo za namene obdelave podatkov in analitične potrebe uporablja dokumentacijo, ki jo je pridobil prijavitelj);
* v primeru preverjanja na kraju samem, bo konzorcijski partner omogočil vpogled v računalniške programe, listine, postopke v zvezi z izvajanjem operacije ter rezultate operacije (konzorcijski partner se obvezuje, da bo sodeloval pri izvedbi teh preverjanj ter se nanje ustrezno pripravil; prijavitelj bo s strani nadzornih organov predhodno obveščen o izvedbi preverjanj na kraju samem; v izjemnih primerih se lahko opravi tudi nenajavljeno preverjanje na kraju samem);
* omogočili nadzor tudi zunanjim ocenjevalcem, v primeru, da jih bo ministrstvo pooblastilo za nadzor nad izvajanjem operacije.

V kolikor se bo pri kateremkoli nadzoru operacije izkazalo, da operacija ni v skladu z javnim razpisom ali pogodbo o sofinanciranju, lahko ministrstvo od prijavitelja kot upravičenca zahteva vrnitev vseh prejetih sredstev skladno s pogodbo o sofinanciranju. Prav tako v primeru, da se pri kateremkoli nadzoru operacije ugotovi nepravilnosti, ki izhajajo iz nespoštovanja predpisov, ki urejajo javno naročanje, ministrstvo ravna v skladu z Navodili organa upravljanja za izvajanje upravljalnih preverjanj in preverjanj opravljanja prenesenih nalog in veljavnimi Smernicami Evropske komisije za določanje finančnih popravkov izdatkov, ki jih financira Unija, zaradi nespoštovanja pravil o javnih naročilih (Vsa navodila so dostopna na <https://evropskasredstva.si/evropska-kohezijska-politika/navodila-in-smernice/>) ter upravičencu kot prijavitelju določi ustrezne finančne popravke – znižanje sofinanciranja upravičenih stroškov in izdatkov iz javnih sredstev, kar pomeni, da se strošek oziroma izdatek delno ali v celoti izloči kot neupravičen, upravičenec pa je kot prijavitelj dolžan neupravičeno izplačana sredstva vrniti, povečana za zakonske zamudne obresti, ki tečejo od dneva nakazila na transakcijski račun upravičenca, kot prijavitelja, do dneva vračila v proračun Republike Slovenije.

Pogodbeni stranki se strinjata, da sta kot konzorcijski partner solidarno odgovorni za škodo in druge posledice, ki bi nastale zaradi nepravilne ali nezakonite izvedbe programa po pogodbi o sofinanciranju med ministrstvom in prijaviteljem, upravičencem.

1. člen

(upravičeni stroški)

Upravičeni stroški in izdatki operacije morajo biti skladni z javnim razpisom. Pogodbeni stranki sta seznanjeni z dejstvom, da neupravičeni stroški in izdatki ne bodo sofinancirani s strani ministrstva, kakor tudi ne iz tega izhajajoče izgube sredstev pogodbenih strank.

Višine posameznih vrst upravičenih stroškov operacije so navedene v finančnem načrtu, ki je kot Priloga 2 sestavni del javnega razpisa.

Stroški so upravičeni le pod naslednjimi pogoji, če:

* so predvideni z javnim razpisom in s pogodbo o sofinanciranju, izhajajo iz predmeta pogodbe o sofinanciranju, temeljijo na projekciji načrtovanih stroškov v prijavnici za projekt in finančnem načrtu,
* so z odobrenim projektom, ki je opredeljen v prijavnici za projekt in finančnem načrtu, neposredno povezani ter potrebni za njegovo izvajanje in so v skladu s cilji operacije,
* prijavljeni stroški operacije niso in ne bodo povrnjeni iz drugih virov (prepoved dvojnega financiranja),
* so razumni in utemeljeni ter se skladajo z načeli učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so nastali in bili s strani upravičenca oziroma konzorcijskega partnerja plačani v okviru obdobja upravičenosti,
* so v skladu z veljavnimi pravili Evropske unije in nacionalnimi predpisi.

1. člen

(ureditev pravic intelektualne lastnine)

(Op. Prijavitelj in konzorcijski partner presodita, ali je člen potreben ali ne.)

1. člen

(plačila sredstev konzorcijskemu partnerju)

Prijavitelj bo konzorcijskemu partnerju plačal izkazane upravičene stroške v roku 8 dni in ustrezna dokazila naložil v IS e-MA2 pod pravne podlage oz. jih posredoval na ministrstvo skrbniku pogodbe.

Osnova za plačilo sredstev iz prejšnjega odstavka je zahtevek za izplačilo z obveznimi prilogami (v nadaljnjem besedilu: zahtevek za izplačilo), ki ga konzorcijski partner predloži prijavitelju.

1. člen

(načela dobre prakse)

Da bi se zagotovilo tekoče izvajanje operacije, se pogodbeni stranki zavezujeta, da bosta delovali v skladu z načeli dobre partnerske prakse, ki so:

* pogodbeni stranki morajta biti seznanjeni z javnim razpisom in razpisno dokumentacijo in razumeti svojo vlogo v operaciji;
* pogodbeni stranki morata biti seznanjeni z vzorcem pogodbe o sofinanciranju in razumeti svoje obveznosti; konzorcijski partner s podpisom te pogodbe pooblasti prijavitelja, da podpiše pogodbo o sofinanciranju z ministrstvom in ga zastopa pri vseh opravilih z ministrstvom, ki so povezana z izvedbo operacije;
* prijavitelj se mora redno posvetovati s konzorcijskim partnerjem in ga izčrpno obveščati o poteku operacije;
* prijavitelj in konzorcijski partner se medsebojno zavezujeta, da si bosta posredovala kopije poročil – vsebinskih in finančnih, ki jih prijavitelj predloži ministrstvu v skladu s pogodbo;
* predloge za spremembe operacije (npr. spremembe aktivnosti ipd.) mora konzorcijski partner pisno potrditi, preden jih prijavitelj predloži ministrstvu; če takega sporazuma ni mogoče doseči, mora prijavitelj razloge za to navesti, kadar spremembe predloži ministrstvu v odobritev.

Pogodbeni stranki potrjujeta in jamčita, da sta ministrstvo ob prijavi seznanili z vsemi dejstvi in podatki, ki so jima bili znani ali bi jima morali biti znani in, ki bi lahko vplivali na odločitev ministrstva o sklenitvi pogodbe o sofinanciranju operacije ter, da so vsi podatki, ki so jih in ki jih bodo posredovali prijavitelju oz. ministrstvu tekom izvajanja operacije v zvezi s to pogodbo in pogodbo o sofinanciranju operacije resnični in popolni, v nasprotnem primeru se to šteje kot hujša kršitev pogodbe.

1. člen

(protikorupcijska klavzula)

Pogodbeni stranki se zavezujeta, da one same kot tudi nekdo drug v njihovem imenu ali na njihov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. člen

(odstop od pogodbe)

V primeru odstopa konzorcijskega partnerja od te pogodbe lahko njene izpadle aktivnosti prevzame drug konzorcijski partner, s katerim ima prijavitelj sklenjeno konzorcijsko pogodbo v okviru javnega razpisa za izvedbo projekta, pri čemer se ne sme bistveno spremeniti vsebina prijavljenega projekta in to ne sme vplivati na izpolnjevanje pogojev in meril javnega razpisa. Ustreznost spremembe v konzorciju na podlagi pisne utemeljitve, predhodno potrdi ministrstvo.

V primeru, da bi sprememba v konzorciju pomenila bistveno spremembo vsebine prijavljenega projekta ali vplivala na izpolnjevanje pogojev in meril javnega razpisa ali če ni pridobljena predhodna potrditev ministrstva, se to lahko šteje za neizpolnjevanje pogodbenih obveznosti po pogodbi o sofinanciranju in je celotna operacija neupravičena do sofinanciranja, pogodbeni stranki pa sta v tem primeru dolžni ministrstvu vrniti prejeta sredstva po tej pogodbi oziroma pogodbi o sofinanciranju, povečana za zakonske zamudne obresti, ki tečejo od dneva nakazila na transakcijski račun pogodbenih strank do dneva vračila v proračun Republike Slovenije.

1. člen

(aneks)

Vse morebitne dopolnitve in spremembe te pogodbi stranki določita z aneksom k tej pogodbi.

1. člen

(razreševanje sporov)

Pogodbeni stranki soglašata, da se bosta medsebojno obveščali o vseh okoliščinah, pomembnih za uresničitev določil te pogodbe. Nerešena vprašanja bosta reševali sporazumno. V primeru spora je pristojno sodišče v Ljubljani.

O obstoju spora sta pogodbeni stranki dolžni obvestiti ministrstvo.

1. člen

(veljavnost pogodbe)

Ta pogodba je sestavljena v …….. enakih izvodih, od katerih prejme vsaka pogodbena stranka …….. izvodov, veljati pa začne z dnem podpisa pogodbenih strank.

**Prijavitelj:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**Konzorcijski partner:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

PRILOGE:

* Priloga 1: javni razpis in razpisna dokumentacija.